
Informatīvais paziņojums par personas datu apstrādi 
kandidātu atlasei uz 
LAU Infra Grupa AS valdes locekļa amatu 


Pārzinis personas datu apstrādei ir LAU Infra Grupa AS (Vienotais reģistrācijas Nr.40003356530)  Nominācijas komisija pretendentu atlasei  uz valdes locekļa amatu, adrese: Krustpils iela 4, Rīga, LV-1073, tālruņa numurs: 67249238, elektroniskā pasta adrese: nominacijas.komisija@lau.lv. Datu aizsardzības speciālista elektroniskā pasta adrese: datu.aizsardzība@lau.lv.
Jūsu personas datu (vārds, uzvārds, personas kods, kontaktinformācija, informācija par izglītību un profesionālo darba pieredzi u. c. Jūsu pieteikumā un Curriculum Vitae   sniegtā informācija, informācija no Uzņēmumu reģistra vestajiem reģistriem u. c. publiski pieejamajām informācijas sistēmām) apstrādes mērķis ir atlases un novērtēšanas procesa  nodrošināšana, tai skaitā, lai pārbaudītu Jūsu pieteikumā sniegto ziņu patiesumu un atbilstību valdes locekļa amata pretendentiem izvirzītajām prasībām. Tiesiskais pamats Jūsu personas datu apstrādei ir pārzinim normatīvajos tiesību aktos noteikto juridisko pienākumu izpilde (Publiskas personas kapitāla daļu un kapitālsabiedrību pārvaldības likums, Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, u.c.). 
Personas datu saņēmēji: LAU Infra Grupa AS Nominācijas komisija,  LAU Infra Grupa AS Personāla vadības daļa, piesaistītais personāls un personāla atlases pakalpojumu sniedzējs, kā arī  citas institūcijas vai personas normatīvajos tiesību aktos noteiktajos gadījumos. 
Visa informācija, kas iegūta kandidātu atlases laikā, pilnībā vai daļēji tiks glabāta ne ilgāk kā piecus gadus par amata pretendentiem, lai nodrošinātu LAU Infra Grupa AS tiesiskās intereses. Gadījumā, ja LAU Infra Grupa AS saņem sūdzības par konkrēto kandidātu atlases procesu, tad visa atlases procesā apstrādātā informācija tiks saglabāta tik ilgi, cik nepieciešams konkrētajam procesam.
Ja ar Jums tiks noslēgts pilnvarojuma līgums, tad CV un tam pievienotie dokumenti, pēc nepieciešamības, var tikt pievienoti Jūsu personas lietai un glabāti personas lietā glabāšanai noteikto laiku.
Jums ir tiesības pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu minētajam lūgumam, likumā noteiktajos gadījumos lūgt Jūsu personas datu apstrādes ierobežošanu vai iebilst pret apstrādi, kā arī iesniegt sūdzību par nelikumīgu Jūsu personas datu apstrādi Datu valsts inspekcijā.




